# BIZTOSÍTÁSI SZERZŐDÉS

amely létrejött egyrészről:az **Országgyűlés Hivatala**

1055 Budapest, Kossuth Lajos tér 1-3.

Adószám: 15300014-2-41

Bankszámlaszám:

Képviseletében eljár: Bakos Emil gazdasági és működtetési főigazgató-helyettes

mint **szerződő** (továbbiakban: Szerződő), továbbá

az **Országgyűlési Őrség**

1055 Budapest, Kossuth Lajos tér 1-3.

Adószám: 15802499-1-51

Képviseletében eljár: Tóth László ezredes, az Országgyűlési Őrség parancsnoka, mint **üzembentartó** (továbbiakban üzembentartó)

másrészről a(z)

Székhely:

Adószám:

Cégjegyzékszám:

Bankszámlaszám:

Számlavezető bank:

Képviseletében eljáró személy neve:

mint **biztosító** (továbbiakban: Biztosító)

(együttesen Felek) között, az alulírott helyen és időpontban, a „**Gépjármű felelősség- és casco biztosítási szolgáltatás nyújtása az Országgyűlés Hivatala ás az Országgyűlési Őrség által üzemeltetett gépjárművekre (663/2016)”** tárgyú közbeszerzési eljárás alapján, a következő feltételek mellett.

**Előzmény**

Szerződő a közbeszerzésekről szóló 2015. évi CXLIII. törvény (Kbt.) 113. § (1) – (2) bekezdései alapján nemzeti eljárásrendben összefoglaló tájékoztatás közzétételével indított tárgyalásos közbeszerzési eljárást folytatott le „**Gépjármű felelősség- és casco biztosítási szolgáltatás nyújtása az Országgyűlés Hivatala ás az Országgyűlési Őrség által üzemeltetett gépjárművekre (663/2016)”** tárgyában, amely eljárás nyertese Biztosító lett. A közbeszerzési eljárás ajánlattételi felhívása és dokumentációja, az eljárás során keletkezett egyéb közbeszerzési dokumentumok, valamint a Biztosító ajánlata jelen szerződés elválaszthatatlan részét képezik és a Felekre nézve kötelező érvényűek (azok fizikai értelemben jelen szerződéshez nem kerülnek mellékletként csatolásra).

1. **A szerződés tárgya**

Gépjármű felelősség- és casco biztosítási szolgáltatás nyújtása az Országgyűlés Hivatala, valamint az Országgyűlési Őrség által üzemeltetett gépjárművekre. A gépjárművek felsorolását az 1. számú melléklet tartalmazza.

1. **Biztosított vagyontárgyak**

A biztosított vagyontárgyak a Szerződő tulajdonában lévő, forgalmi rendszámmal ellátott közúti gépjárművek (flotta). Az üzembentartó személye az Országgyűlési Őrség használatában álló, és a jelen szerződés 3. sz. melléklet 2. sz. részszámlája vonatkozásában feltüntetett mindösszesen 21 gépjármű vonatkozásában a tulajdonostól eltér. A biztosítás kiterjed a Szerződő, valamint az Országgyűlési Őrség flottájába a szerződés hatályba lépését követően bekerülő tetszőleges kategóriájú gépjárművekre is a 7.5 pontban foglaltak figyelembe vételével. A jelen szerződés alapján egyidejűleg biztosított gépjárművek száma legfeljebb 96 db + 20 db, tehát maximum 116 db lehet.

A kötelező gépjármű-felelősségbiztosításról szóló 2009. évi LXII. törvény (a továbbiakban: Kgfb. tv.) 4. §-ában meghatározott biztosítási kötelezettség, valamint az országgyűlésről szóló 2012. évi XXXVI. törvény 127. §-ében, az Országgyűlési Őrség gazdálkodása vonatkozásában rögzített rendelkezéseknek a Szerződő álláspontja szerint akként lehetséges egyidejűleg eleget tenni, ha a jelen szerződést a Szerződő mellett az Üzembentartó is aláírja, mivel az Üzembentartó gazdálkodásával kapcsolatos feladatokat – kötelezettségvállalásra irányuló képesség hiányában – a Szerződő látja el, így a gépjármű-felelősségbiztosításra vonatkozó szerződést sem megkötni, sem pedig díjfizetéssel fenntartani nem tudja önállóan az Üzembentartó.

1. **Biztosítási feltételek**

A biztosítás feltételeire a Kgfb. tv., a Biztosító – jelen szerződéssel kapcsolatos Flotta GFB és Flotta Casco módozati kód szerinti – általános szerződési feltételei (4. számú melléklet, a továbbiakban ÁSZF), a Polgári törvénykönyvről szóló 2013. évi V. törvény vonatkozó rendelkezései, valamint a jelen Szerződésben foglaltak irányadók. Amennyiben a jelen Szerződés és az ÁSZF között ellentmondás van, úgy a jelen Szerződés rendelkezései az irányadóak.

1. **A szerződés időtartama, a biztosítás területi hatálya**

4.1. A jelen szerződés aláírása napjától 2017. december 31-ig hatályos.

4.2 A biztosítás, illetve annak területi hatálya kötelező gépjármű-felelősségbiztosítás esetén az Európai Unió tagállamai területére, valamint a zöldkártyarendszer azon országainak területére terjed ki, amelyek nemzeti irodájával a magyar Nemzeti Iroda a Belső Szabályzatnak megfelelő kétoldalú megállapodást kötött. (Kgfb tv. 18. §)

4.3 A biztosítás, illetve annak területi hatálya CASCO esetén – minden biztosítási esemény, illetve kockázat vonatkozásában - kiterjed Európa teljes területére, ideértve Ukrajna, Moldávia és Oroszország európai területét is. A Szerződő előre bejelenti Biztosítónak e-mail-ben a jelen szerződés alapján Szerződő gépjárművel Ukrajna, Moldávia és Oroszország európai területére történő utazást (rendszám, külföldön tartózkodás várható időtartama).

1. **A kockázatviselés kezdete és vége**

A szerződés biztosítási időszaka és a biztosító kockázatviselése 2017. január 1–én 00.00 órától 2017. december 31-én 24.00 óráig tart.

1. **Fizetési feltételek**

6.1. A szerződés alapján a Biztosító felé teljesítendő fizetést magyar forintban (HUF) kell teljesíteni. Az ÁFA elszámolása és megfizetése a mindenkori ÁFA-törvény szerint történik.

6.2. **A Biztosító 2016. december 31-ig megküldi a 2017. évre vonatkozó, a jelen szerződés 3. sz. melléklete szerinti bontásban kiállított számláit Szerződő részére.** A jelen szerződés aláírását követően a Szerződő flottájába újonnan bekerülő gépjárművekre vonatkozó időarányos gépjármű felelősség biztosítási és CASCO biztosítás díja alapján kiállított számlát a Biztosító a fedezet igazolás 13.8. pontban rögzített határidőben történő átadását követő 15 napon belül állítja ki és haladéktalanul megküldi a Szerződő részére. A számlák mellékletét képezi az egyes gépjárművekre vonatkozó díjrészleteket tartalmazó kimutatás. A számlákon feltüntetett összeg a 7.1. pontnak megfelelően foglalja magában a baleseti adó mértékét. A számlákon a következők szerint kell a Szerződő adatait szerepeltetni: Országgyűlés Hivatala (1055 Budapest, Kossuth Lajos tér 1-3., adószám: 15300014-2-41, számlaszám: 10032000-01400805-00000000). A jelen pontban foglaltakra tekintettel a Szerződő hozzájárulását adja ahhoz, hogy a Biztosító külön szerződés számokon tartsa nyílván az adott üzemeltetőkhöz tartozó gépjárműveket.

6.3. Az ellenszolgáltatás teljesítésére a Ptk. 6:130. § -ában, valamint az adózás rendjéről szóló 2003. évi XCII. törvény 36/A §-36/B §-aiban foglaltak figyelembevételével kerül sor. Amennyiben a Biztosító nem szerepel a NAV által közzétett köztartozásmentes adózói nyilvántartásban, úgy a számla benyújtásának feltétele 30 napnál nem régebben kelt, nemlegesnek minősülő adóigazolás benyújtása a Szerződő részére.

6.4. Amennyiben a Biztosítót- az Art. 36/B. §-a alkalmazásával - felvették a köztartozásmentes adózói adatbázisba, az adóigazolás benyújtása alól mindaddig mentesül, amíg szerepel az említet adatbázisban. Az adóigazolás rendelkezésre bocsátásának hiányában nem kerülhet sor pénzügyi teljesítésre.

6.5. A számlák kiegyenlítése a számlák kézhezvételét követő 30 napon belül az ….. Bank Zrt. által vezetett ……. számú számlája javára való átutalással történik. Késedelmes teljesítés esetén a Szerződő a Ptk. 6:155. §-ában meghatározott késedelmi kamat fizetésére köteles.

6.6. A Szerződő által az ajánlattételi felhívásban és jelen szerződés 2. pontjában meghatározott mértékű vételi joga gyakorlása körében felmerült szolgáltatások igénybe vétele esetén a vonatkozó éves biztosítási díj megfizetésére a jelen pontban foglaltak az irányadók a 6.2. pont kivételével.

6.7. A Felek rögzítik, hogy a népegészségügyi termékadóról szóló 2011. évi CIII. törvény 11/A. – 11/I. §-ainak megfelelően az Országgyűlés Hivatala, mint a Kgfb. tv. szerinti biztosítási kötelezettséggel terhelt szervezet a baleseti adó alanyának minősül. Az adó alapja a biztosítási díj. Az adó mértéke az adóalap 30%-a, de a biztosító kockázatviselésével érintett időtartam naptári napjaira naponta legfeljebb 83 forint/gépjármű. Az adó beszedésére kötelezett a Biztosító. Az adót a beszedésre kötelezett állapítja meg, vallja be és fizeti meg. Az adó mértékének megfelelő összeget a Biztosító részére a fentieknek megfelelően kiállított számlák alapján a Szerződő utalja át.

6.8. A Biztosítókötelezettséget vállal arra, hogy nem fizet, illetve nem számol el a szerződés teljesítésével összefüggésben olyan költségeket, melyek a Kbt. 62.§ (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és melyek az adóköteles jövedelmének csökkentésére alkalmasak; továbbá a szerződés teljesítésének teljes időtartama alatt tulajdonosi szerkezetét a Szerződő számára megismerhetővé teszi és a Kbt. 143. § (3) bekezdés szerinti ügyletekről a Szerződőt haladéktalanul értesíti.

6.9. A számlák kifizetésének módja:

Amennyiben a Biztosító a teljesítéshez alvállalkozót vesz igénybe, úgy a Szerződő a következő szabályok szerint fizeti ki a jelen szerződésben foglalt ellenértéket:

a) a Biztosító legkésőbb a teljesítés elismerésének időpontjáig nyilatkozik, hogy az általa a teljesítésbe a Kbt. 138. § szerint bevont alvállalkozók egyenként mekkora összegre jogosultak az ellenértékből;

b) a Szerződő az ajánlattevői és az alvállalkozói teljesítés ellenértékét a számla kézhezvételét követő harminc napon belül közvetlenül utalja át minden egyes ajánlattevőnek (ajánlattevőként szerződő félnek) és alvállalkozónak;

c) az b) pontban foglaltaktól eltérően, ha a Biztosítónak vagy az alvállalkozónak a kifizetés időpontjában az együttes adóigazolás alapján köztatozása van, a Szerződő a teljesítés ellenértékét a köztartozás erejéig az Art. 36/A. § (3) bekezdése szerint visszatartja.

6.10. A 6.9. pont alkalmazásához szükséges nyilatkozatminta a szerződés 6. sz. mellékletét képezi.

1. **Éves biztosítási díj, önrészesedés, vételi jog**

7.1. A casco biztosítás esetén a biztosítási díj, míg a kötelező felelősségbiztosítás esetén a biztosítási díj valamint az erre eső baleseti adó a Biztosítónak a szerződés keretében szerződéses kötelezettségeinek teljes körű és megfelelő teljesítéséért fizetendő ellenértéket jelenti.

7.2. A jelen szerződés 1. sz. mellékletben felsorolt gépjárművek 7.1. pont szerinti díja 2017. január 01. és 2017. december 31. között: **…..,-** Ft.

7.3. A biztosítási díj a Casco esetében az újkori bekerülési érték alapján …. % flotta díjtétel(ek) figyelembevételével került meghatározásra.

7.4. Az önrészesedés casco biztosítás esetében a kárösszeg 10 %-a , de minimum 50.000 Ft, kivéve a gépjárművek üvegkárai felmerülésekor. Üvegcsere esetén az önrészesedés a kárösszeg 10 %-a, a szélvédő csere nélküli javítása esetén 0 %-os önrészt vállal a Szerződő. A Biztosító biztosítási fedezete kiterjed lopáskárra, rablásra, elemi csapásra, személysérüléses baleseti kárra, töréskárra, gépjárművel utazók személyi használati tárgyaira, gépjárműben utazók személyi sérüléses baleseti kárára, extratartozékokra. A személysérüléses baleseti kár és a gépjárműben utazók személyi sérüléses baleseti kára vonatkozásában baleseti halál esetén 500.000 Ft, baleseti állandó teljes rokkantság esetén 1.000.000 Ft a szolgáltatás összege. A Biztosító kijelenti, hogy javítható károk esetén nem alkalmazza az avulás költségét. Totálkár és lopás esetén az avulás mértéke az Eurotax használt autó vételi ára káridőpontkori értéke alapján kerül kiszámításra.

7.5. A Szerződő a jelen szerződés feltételei szerinti szolgáltatások igénybevétele tekintetében vételi jog gyakorlására jogosult a következő feltételek szerint:

A Szerződő a flottájába a szerződés hatályba lépését követően + 20 db gépjármű mértékig bekerülő tetszőleges kategóriájú gépjárműve vonatkozásában jogosult a jelen szerződés feltételei szerint biztosítási szerződést kötni a Biztosítóval. A felek rögzítik, hogy a jelen pontban foglaltak bekövetkezése, és ezzel összefüggésben az 1. számú melléklet változása nem minősül szerződésmódosításnak. A jelen szerződés alapján a biztosítási időszakra a 7.2 pontban meghatározott díjjal együtt legfeljebb ……..,- Ft biztosítási díj fizethető ki.

7.6. A 7. pontban meghatározott díjak rögzítettek, azok semmilyen jogcímen nem változtathatóak, ez alól kivételt képez a hatósági ár és jogszabály változás által indukált díjváltozás. A felek rögzítik, hogy a jelen pontban foglaltak bekövetkezése nem minősül szerződésmódosításnak.

1. **Alvállalkozás**

8.1 A közbeszerzési szerződést a közbeszerzési eljárás alapján nyertes ajánlattevőként szerződő félnek kell teljesítenie.

1. A Kbt. 138. § (1) bekezdése alapján a szerződést a közbeszerzési eljárás alapján a Biztosítónak kell teljesítenie. Az alvállalkozói teljesítés összesített aránya nem haladhatja meg a Biztosító saját teljesítésének arányát. A Biztosító a jelen szerződésben meghatározott feladatai teljesítéséhez igénybe vett alvállalkozó(k), közreműködők által végzett munkákért, szolgáltatásokért úgy felel, mintha a munkát maga végezte volna.
2. A Biztosító legkésőbb a szerződés megkötésének időpontjában köteles valamennyi olyan alvállalkozót bejelenteni, amely részt vesz a szerződés teljesítésében. Az alvállalkozók felsorolását az 5. számú melléklet tartalmazza.

A Biztosító írásban köteles a Szerződő felé bejelenteni az alvállalkozó nevét (cégnevét), székhelyét (címét), a bevonni kívánt alvállalkozó által ellátandó feladatot és a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.

1. A Kbt. 138. § (5) bekezdése alapján a teljesítésben részt vevő alvállalkozó nem vehet igénybe saját teljesítésének 50%-át meghaladó mértékben további közreműködőt.

A Biztosító a szerződés teljesítéséhez nem vesz igénybe alvállalkozót.

1. **A szerződés módosítása**

A jelen szerződés módosítása kizárólag a Kbt. 141. §-ában meghatározottak, valamint a Kbt. 37. § (1) bekezdés j) pontjában előírt közzétételi kötelezettség figyelembe vételével, a szerződés aláírására jogosultak által, írásban lehetséges.

1. **Értesítések**

Az egyik fél által a másik félnek küldött értesítéseket írásban, ajánlott levélben, elektronikus úton (e-mailben) vagy telefaxon kell megküldeni, és írásban vissza kell igazolni. Az értesítésben foglaltak akkor lépnek hatályba, amikor azt kikézbesítették vagy faxon történt továbbítás esetén, amikor a fax vevő oldali érkeztetése megtörtént, amelyet a címzett fél köteles azonnal visszaigazolni.

1. **Kapcsolattartás**

A Szerződő kijelölt kapcsolattartói:

|  |  |  |  |
| --- | --- | --- | --- |
| név: | Molnár Csaba |  |  |
| telefon: | +36-1/441-6197 | telefax: | +36-1/441-5944 |
| e-mail | [csaba.molnar@parlament.hu](mailto:csaba.molnar@parlament.hu) | |  |

A Biztosító kijelölt kapcsolattartója:

|  |  |  |  |
| --- | --- | --- | --- |
| név: |  |  |  |
| telefon: |  |  |  |
| e-mail |  | |  |

A megnevezett személyek esetleges változásáról felek egymást írásban értesítik.

1. **A szerződés megszűnése**

12.1. A Szerződő a Kbt. 143. § (1) bekezdése alapján jogosult a szerződést felmondani vagy a szerződéstől elállni, amennyiben

a) feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;

b) a Biztosító nem biztosítja a Kbt. 138. §-ban foglaltak betartását, vagy a Biztosító személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy

c) az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.

12.2. A Szerződő a Kbt. 143. § (2) bekezdése alapján köteles a szerződést felmondani, vagy – a Ptk.-ban foglaltak szerint – attól elállni, ha a szerződés megkötését követően jut tudomására, hogy a Biztosító tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

12.3. A Szerződő köteles a jelen szerződést felmondani, ha a Biztosítóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel; vagy a Biztosító közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

12.4. A jelen pontban említett felmondás esetén a Biztosító a szerződés megszűnése előtt már teljesített szolgáltatások szerződésszerű pénzbeli ellenértékére jogosult.

12.5. A szerződés bármilyen okból történő megszűnése esetében is fennmaradnak a 15.1 – 15.2. pontok szerinti titoktartásra vonatkozó kötelezettségek.

12.6. A szerződés megszűnik a szerződés 7.5. pontjában meghatározott keretösszegre tekintettel további kifizetés nem teljesíthető.

12.7. A szerződés megszűnik továbbá, amennyiben a 4.1. pontban foglalt időtartamon belül megszűnik a Biztosító MABISZ tagsága.

1. **Egyéb feltételek**

13.1 Az államháztartásról szóló törvény végrehajtásáról szóló 368/2011. (XII. 31.) Korm. rendelet 50. § (1a) bekezdésében foglaltaknak megfelelően a Biztosító kijelenti, hogy átlátható szervezetnek minősül. A Biztosító a jelen pont szerinti nyilatkozatában foglaltak változása esetén arról haladéktalanul köteles a Szerződőt tájékoztatni. A valótlan tartalmú nyilatkozat alapján kötött visszterhes szerződést a Szerződő azonnali hatállyal felmondja vagy - ha a szerződés teljesítésére még nem került sor - a szerződéstől eláll. Az átláthatósággal kapcsolatos nyilatkozat jelen szerződés 1. sz. mellékletét képezi.

13.2. A Biztosító a szerződés hatálya alatt a biztosítási díjat nem emeli sem a casco, sem a gépjármű-felelősségbiztosítás tekintetében. Felek nem alkalmaznak káralakulástól függő díjkedvezményt, illetve pótdíjat.

13.3 A Biztosító a 2017. évre vonatkozó biztosítási igazolásokat, nemzetközi zöldkártyákat (amelyek az egész évre szólnak) 2016. december 31-ig megküldi Szerződő részére.

13.4 A Biztosító vállalja, hogy 2017. január 1-jei hatállyal megállapodást köt a Szerződő, mint üzembentartó használatában lévő gépjárművek javítását végző azon szervizekkel, amelyekkel nincs hatályos szerződéses kapcsolata. Ezen szerződések alapján Biztosító vállalja, hogy a Szerződő gépjárműveire nézve megkülönböztetett kárrendezési eljárást valósít meg, amely által lehetővé teszi, hogy a Szerződő a kárfelvételeket és a javításokat ezen szervizek javítóműhelyében, az adott szerviz által foglalkoztatott biztosítási szakértővel végeztethesse el.

13.5 A Biztosító vállalja, hogy a Szerződő helyett – casco károk esetében – a javító szervizzel közvetlenül veszi fel a kapcsolatot és a számlát Biztosító rendezi, melyről a Szerződőt írásban tájékoztatja. A Biztosító vállalja továbbá, hogy a Szerződő flottájába tartozó gépjárművet érintő károk esetében megteszi a károkozó azonosításához, és a kár megtérítéséhez szükséges lépéseket, ismeretlen károkozó esetén pedig kezdeményezi és lefolytatja az eljárást a MABISZ előtt.

13.6 A Biztosító vállalja, hogy a Szerződőnek kárt okozó felelősségbiztosítójánál a kárrendezés gyors lebonyolítása érdekében, valamint a káridőponttól indokoltan felmerülő kamatok és a károsodott gépjármű értékcsökkenésének érvényesítése érdekében – a Szerződő által erre vonatkozóan adott meghatalmazás alapján – eljár

13.7 Amennyiben valamely gépjármű kikerül a jelen szerződés által biztosított vagyontárgyak köréből, úgy a biztosítási díj időarányos része a Szerződőnek visszajár.

13.8. A Szerződő tulajdonába újonnan bekerülő (új és használt) gépjármű esetén Biztosító vállalja, hogy az átíráshoz szükséges kötelező felelősség és casco biztosítás fedezetigazolását a Biztosító az erre vonatkozó megkereséstől számított egy munkanapon belül átadja Szerződőnek.

13.9. A Biztosító írásban tájékoztatja Szerződőt, ha bárki részére a Hivatal kötelező felelősségbiztosítása alapján kifizetést teljesítenek a kifizetéstől számított 15 napon belül.

1. **Vitás kérdések rendezése**

14.1 Minden, a szerződés megkötése után felmerülő, a szerződés teljesítését akadályozó körülményről a felek kölcsönösen kötelesek egymást tájékoztatni.

* 1. A Szerződő és a Biztosító köteles minden lehetséges erőfeszítést megtenni annak érdekében, hogy a jelen szerződéssel kapcsolatban köztük felmerülő nézeteltérést vagy vitát békés úton, közvetlen tárgyalások útján rendezzenek. Amennyiben e közvetlen tárgyalások a megkezdésüket követő 30. munkanapig nem vezetnek eredményre, úgy a jelen szerződéssel kapcsolatban felmerült vitát illetően a polgári perrendtartásról szóló 1952. évi III. törvény szerint illetékes, hatáskörrel rendelkező bíróság jogosult eljárni.

1. **Záró rendelkezések**

15.1 A Biztosítót titoktartási kötelezettség terheli a jelen szerződés teljesítése során a Szerződővel, annak tevékenységével kapcsolatban tudomására jutott mindennemű, nem közérdekű adat, információ, ismeret vonatkozásában. E titoktartási kötelezettség kiterjed a Biztosító alkalmazottaira, munkatársaira, alvállalkozóira, közreműködőire is, akiket erre a Biztosító köteles hitelt érdemlően figyelmeztetni.

15.2 A Biztosító a szerződésre vonatkozó bármely okmányt, dokumentációt és információt kizárólag a szerződés teljesítésére használhatja fel, azokat a Szerződő előzetes írásos hozzájárulása nélkül nem hozhatja harmadik fél tudomására. Jelen titoktartási kötelezettségről jogszabály felmentést adhat. A titoktartási kötelezettség időbeli korlát nélkül áll fenn.

15.3 A jelen szerződés öt azonos, a felek által cégszerűen aláírt eredeti példányban készült, amelyből 3 példány Szerződőt és 2 példány Biztosítót illeti meg.

15.4 Jelen biztosítási szerződés aláírása napján lép hatályba.

15.5 A jelen szerződésben nem szabályozott kérdésekben a Polgári Törvénykönyv, a közbeszerzésekről szóló 2015. évi CXLIII. törvény, továbbá a végrehajtásukra kiadott rendeletekben foglaltak, egyebekben a magyar jogszabályok az irányadóak.

15.6 A felek a szerződést elolvasás és értelmezés után, a mellékletek áttanulmányozását követően, mint akaratukkal mindenben megegyezőt, jóváhagyólag és saját kezűleg, illetve cégszerűen aláírták.

* 1. A csatolt mellékletek a Szerződés elválaszthatatlan részét képezik. A mellékletek tartalma, valamint a Szerződés tartalma között mutatkozó esetleges ellentmondás esetén a Szerződés rendelkezései irányadók.

**Mellékletek:**

1. sz. melléklet: Átláthatósági nyilatkozat
2. sz. melléklet: Gépjárművek kimutatása
3. sz. melléklet: Számlázás rendje
4. sz. melléklet: Biztosító általános szerződési feltételei
5. sz. melléklet: Nyilatkozatminta alvállalkozó bejelentéséhez
6. sz. melléklet: Nyilatkozat a teljesítésbe bevont alvállalkozókról

Budapest, 2016.

|  |  |
| --- | --- |
| **Szerződő képviseletében:** | **Üzembentartó képviseletében:** |
| **Biztosító képviseletében:** |  |
|  |  |

5. sz. melléklet

**NYILATKOZAT A KBT. 138. § (3) BEKEZDÉSE ALAPJÁN**

Alulírott ………………………….., mint a …………………………. cégjegyzésre jogosult képviselője, a(z) „**……………………………………………………………**” tárgyú közbeszerzési szerződés vonatkozásában a közbeszerzésekről szóló 2015. évi CXLIII, törvény 138. § (3) bekezdése alapján a következő nyilatkozatot teszem.

A szerződés teljesítése során alvállalkozó bevonására nem kerül sor.

Vagy[[1]](#footnote-1):

A szerződés teljesítésben a következő alvállalkozók vesznek részt:

|  |  |
| --- | --- |
| **Az alvállalkozókra vonatkozó adatok[[2]](#footnote-2):** | |
| neve: |  |
| székhelye: |  |
| adószáma: |  |
| Kapcsolattartó  neve:  telefonszáma: |  |

Felelősségem tudatában kijelentem, hogy a felsorolt alvállalkozó(k) vonatkozásában nem állnak fenn a közbeszerzési eljárásban előírt kizáró okok.

Kijelentem, hogy amennyiben a szerződés teljesítése során a jelen nyilatkozatban feltüntetett adatokban változás következik be, haladéktalanul benyújtom a módosított adattartalmú nyilatkozatot.

Kelt: 2016.

……………………………

cégszerű aláírás

6. sz. melléklet

**NYILATKOZAT A TELJESÍTÉSBE BEVONT ALVÁLLALKOZÓKRÓL[[3]](#footnote-3)  
(szolgáltatás megrendelése esetén)**

Alulírott …………………….…… mint a ……………………..………….. cégjegyzésre jogosult képviselője, a(z) „……………………………..” tárgyú közbeszerzési szerződés vonatkozásában a közbeszerzésekről szóló 2015. évi CXLIII, törvény 135. § (3) bekezdésének a)-b) pontjai alapján a következő nyilatkozatot teszem.

A szerződés teljesítésének ajánlatkérő által elismert időpontja: ………………év ……………….. hónap ………… nap

A teljesítés nettó összege a szerződés szerinti pénznemben meghatározva: ………………

|  |  |
| --- | --- |
| **A nyertes ajánlattevőként szerződő félre vonatkozó adatok:** | |
| neve: |  |
| székhelye: |  |
| adószáma: |  |
| számlaszáma: |  |
| az ellenszolgáltatás nettó összegéből való jogosultság mértéke a szerződés szerinti pénznemben meghatározva: |  |
| a nyilatkozat kelte napján szerepel-e a 2003. évi XCII törvény 36/A §-a szerinti köztartozásmentes adózói nyilvántartásában: | Igen Nem[[4]](#footnote-4) |
| A számlázási ügyekben a kapcsolattartó neve: |  |
| kapcsolattartó telefonszáma: |  |
| kapcsolattartó e-mail címe: |  |
| **A nyertes ajánlattevőként szerződő fél által a teljesítésbe bevont alvállalkozóra vonatkozó adatok:** | |
| neve: |  |
| székhelye: |  |
| adószáma: |  |
| számlaszáma: |  |
| az ellenszolgáltatás nettó összegéből az adott alvállalkozót megillető összeg – a Kbt. 138. § (1) és (5) bekezdésében foglaltakra figyelemmel – a szerződés szerinti pénznemben meghatározva: |  |
| a nyilatkozat kelte napján szerepel-e a 2003. évi XCII törvény 36/A §-a szerinti köztartozásmentes adózói nyilvántartásában: | Igen Nem[[5]](#footnote-5) |
| a Kbt. 62. § (1) bekezdés g)-k) illetve m) pontjában meghatározott kizáró ok fennáll-e: | Igen Nem[[6]](#footnote-6) |
| A számlázási ügyekben a kapcsolattartó neve: |  |
| kapcsolattartó telefonszáma: |  |
| kapcsolattartó e-mail címe: |  |

A nyilatkozathoz mellékelem az álatalam a teljesítésbe bevont alvállalkozó átláthatósági nyilatkozatát.

Nyilatkozom, hogy a számla benyújtásakor, azzal egyidejűleg átadom a számla kifizetésének időpontjától számított 30 napnál nem régebbi adóigazolásokat mind az általam képviselt cégre, mind az általam a teljesítésbe bevont alvállalkozóra vonatkozóan.[[7]](#footnote-7)

Kelt: ……………………..

A nyilatkozatot tevő **nyertes ajánlattevőként szerződő fél (felek) aláírása** (cégnév, cégjegyzésre jogosult aláíró neve, titulusa, aláírása):

Nyilatkozom, hogy a jelen nyilatkozatban a nyertes ajánlattevő által feltüntetett adatok rám vonatkozóan helyesek, azokkal egyetértek:

Kelt:………………………

A nyilatkozatot tevő nyertes ajánlattevőként szerződő fél (felek) által **a teljesítésbe bevont alvállalkozó aláírása** (cégnév, cégjegyzésre jogosult aláíró neve, titulusa, aláírása):

Melléklet: az alvállalkozó átláthatósági nyilatkozata

Országgyűlés Hivatala ……………….. (szervezeti egység neve) záradéka:[[8]](#footnote-8)

Az 1./2013. OHF szabályzat 31. pontja alapján a számlabefogadás során ellenőriztem a kiállított számla, a teljesítés igazolás, a nyilatkozat, valamint az ajánlattevő nyilatkozatában szereplő alvállalkozó, illetve a vele munkaviszonyban vagy egyéb foglalkoztatási jogviszonyban nem álló szakember(ek) egyezőségét.

Kelt:………………………………

A számlabefogadással érintett **szervezeti egység vezetőjének aláírása** (neve, titulusa, aláírása)

**3. számú melléklet: Számlázás rendje**

Biztosító az alábbi belső címek szerinti megbontásban Szerződőnek külön-külön számlát nyújt be.

**1. számú számla:** Országgyűlés Hivatala (1055 Budapest, Kossuth Lajos tér 1-3., adószám: 15300014-2-41, számlaszám: 10032000-01400805-00000000)

| **Sorszám** | **Rendszám** | **Típus** | **Beszerzés éve** | **Bruttó beszer-**  **zési érték** | **Bruttó beszerzési érték + értéknövelő tényezők** | **(cm³)** | **(Kw)** | **Hajtóanyag** | **Szállítható személyek száma** | **Gyártás éve** | **Első forgalomba helyezés** |
| --- | --- | --- | --- | --- | --- | --- | --- | --- | --- | --- | --- |
| **1** | IER-201 | VW Caravelle | 2002. | 9.731.000 | 9.828.500 | 2461 | 75 | diesel | 9 | 2002. | 2002.09.26. |
| **2** | JEW-377 | Opel Astra | 2004. | 3.208.732 | 3.291.332 | 1389 | 66 | benzin | 5 | 2004. | 2004.08.17. |
| **3** | MNW-969 | Fiat Ducato | 2013. | 5.939.000 | 5.939.000 | 2287 | 96 | Diesel | 3 | 2013. | 2013.09.17. |
| **4** | JZP-364 | Skoda Fabia | 2007. | 3.232.300 | 3.294.100 | 1390 | 74 | Benzin | 5 | 2006. | 2007.01.05. |
| **5** | JZP-365 | Skoda Fabia | 2007. | 3.232.300 | 3.294.100 | 1390 | 74 | Benzin | 5 | 2006. | 2007.01.05. |
| **6** | KPS-114 | Audi A6 | 2014. | 1.300.000 | 1.300.000 | 2967 | 171 | diesel | 5 | 2008. | 2008.09.29. |
| **7** | LBF-674 | VW 7HC Transporter | 2008. | 8.809.984 | 8.809.984 | 2461 | 96 | diesel | 9 | 2008. | 2008.03.12. |
| **8** | LBN-751 | Opel T98 Astra G | 2008. | 3.287.163 | 3.350.563 | 1364 | 66 | Benzin | 5 | 2008. | 2008.04.16. |
| **9** | LBN-752 | Opel T98 Astra G | 2008. | 3.287.163 | 3.350.563 | 1364 | 66 | Benzin | 5 | 2008. | 2008.04.16. |
| **10** | LBN-753 | Opel T98 Astra G | 2008. | 3.287.163 | 3.350.563 | 1364 | 66 | benzin | 5 | 2008. | 2008.04.16. |
| **11** | LBN-754 | Opel T98 Astra G | 2008. | 3.287.163 | 3.350.563 | 1364 | 66 | benzin | 5 | 2008. | 2008.04.16. |
| **12** | LBR-400 | Opel Z-C Vectra | 2008. | 6.161.099 | 6.276.889 | 1796 | 103 | Benzin | 5 | 2008. | 2008.05.15. |
| **13** | LBR-401 | Opel Z-C Vectra | 2008. | 6.161.099 | 6.276.889 | 1796 | 103 | Benzin | 5 | 2008. | 2008.05.15. |
| **14** | LBR-402 | Opel Z-C Vectra | 2008. | 6.161.099 | 6.276.889 | 1796 | 103 | benzin | 5 | 2008. | 2008.05.15. |
| **15** | LHG-232 | Opel Combo-C VAN | 2009. | 3.357.952 | 3.357.952 | 1364 | 66 | benzin | 2 | 2009. | 2009.03.31. |
| **16** | LOV-765 | Skoda Fabia Combi Ambiente | 2009. | 3.636.933 | 3.636.933 | 1390 | 63 | benzin | 5 | 2009. | 2009.09.24. |
| **17** | LKB-471 | Skoda Fabia | 2008. | 3.463.798 | 3.463.798 | 1390 | 63 | benzin | 5 | 2008. | 2008.11.05 |
| **18** | LPP-309 | Skoda Fabia | 2009. | 3.633.903 | 3.633.903 | 1390 | 63 | benzin | 5 | 2009. | 2009.12.11. |
| **19** | LPP-310 | Skoda Fabia | 2009. | 3.633.903 | 3.633.903 | 1390 | 63 | benzin | 5 | 2009. | 2009.12.11. |
| **20** | LPP-324 | Skoda Fabia | 2009. | 3.633.903 | 3.633.903 | 1390 | 63 | benzin | 5 | 2009. | 2009.12.11. |
| **21** | LPP-325 | Skoda Fabia | 2009. | 3.633.903 | 3.633.903 | 1390 | 63 | benzin | 5 | 2009. | 2009.12.11. |
| **22** | LVK-346 | Skoda Fabia | 2011. | 3.165.600 | 3.165.600 | 1390 | 63 | benzin | 5 | 2011. | 2011.03.08. |
| **23** | LVK-347 | Skoda Fabia | 2011. | 3.165.600 | 3.165.600 | 1390 | 63 | benzin | 5 | 2011. | 2011.03.08. |
| **24** | MBR-593 | Skoda Superb | 2012. | 9. 990. 000 | 9.990.000 | 1968 | 125 | diesel | 5 | 2012. | 2012.04.05. |
| **25** | MFU-122 | Skoda Superb | 2012. | 10.080.497 | 10.080.497 | 1968 | 103 | diesel | 5 | 2012. | 2012.10.10. |
| **26** | MGF-687 | VW Passat Comfortline | 2012. | 6.904.394 | 6.904.394 | 1968 | 103 | diesel | 5 | 2012. | 2012.12.04. |
| **27** | LGY-719 | Ford Mondeo | 2012. | 3.000.000 | 3.000.000 | 1997 | 103 | diesel | 5 | 2009. | 2009.04.15. |
| **28** | LVT-428 | Opel Astra | 2012. | 3.999.000 | 3.999.000 | 1598 | 132 | benzin | 5 | 2011. | 2011.05.05. |
| **29** | LWH-446 | Skoda Octavia | 2013. | 4.806.560 | 4.806.560 | 1390 | 90 | benzin | 5 | 2011. | 2011.05.20. |
| **30** | LPE-266 | VW Golf | 2013. | 5.691.000 | 5.691.000 | 1390 | 90 | benzin | 5 | 2009. | 2009.11.13. |
| **31** | MOJ-002 | Opel Vivaro | 2013. | 6.191.765 | 6.191.765 | 1995 | 84 | diesel | 9 | 2013. | 2013.10.15. |
| **32** | MLH-921 | Skoda Superb | 2013. | 7.393.249 | 7.393.249 | 1968 | 103 | diesel | 5 | 2013. | 2013.12. |
| **33** | MLH-922 | Skoda Superb | 2013. | 7.393.249 | 7.393.249 | 1968 | 103 | diesel | 5 | 2013. | 2013.12. |
| **34** | MLH-923 | Skoda Superb | 2013. | 7.393.249 | 7.393.249 | 1968 | 103 | diesel | 5 | 2013. | 2013.12. |
| **35** | MPH-731 | Skoda Superb | 2014. | 9.388.673 | 9.388.673 | 1968 | 125 | diesel | 5 | 2014. | 2014.01.14. |
| **36** | MUU-580 | Skoda Superb | 2014. | 7.221.225 | 7.221.225 | 1968 | 103 | diesel | 5 | 2014. | 2014.08.08. |
| **37** | MUU-581 | Skoda Superb | 2014. | 7.221.225 | 7.221.225 | 1968 | 103 | diesel | 5 | 2014. | 2014.08.08. |
| **38** | MUU-583 | Skoda Superb | 2014. | 7.221.225 | 7.221.225 | 1968 | 103 | diesel | 5 | 2014. | 2014.08.08. |
| **39** | MYF-249 | Ford S-Max | 2014. | 6.661.305 | 6.661.305 | 1560 | 85 | diesel | 5 | 2014. | 2014.11.27. |
| **40** | MYF-250 | Ford S-Max | 2014. | 6.661.305 | 6.661.305 | 1560 | 85 | diesel | 5 | 2014. | 2014.11.27. |
| **41** | MYF-256 | Ford S-Max | 2014. | 6.661.305 | 6.661.305 | 1560 | 85 | diesel | 5 | 2014. | 2014.11.27. |
| **42** | MYF-258 | Ford S-Max | 2014. | 6.661.305 | 6.661.305 | 1560 | 85 | diesel | 5 | 2014. | 2014.11.28. |
| **43** | MYF-260 | Ford S-Max | 2014. | 6.661.305 | 6.661.305 | 1560 | 85 | diesel | 5 | 2014. | 2014.11.28. |
| **44** | MZB-291 | Skoda Fabia | 2014. | 3.800.915 | 3.800.915 | 1390 | 63 | benzin | 5 | 2014. | 2014.12.18. |
| **45** | MZB-292 | Skoda Fabia | 2014. | 3.726.300 | 3.726.300 | 1390 | 63 | benzin | 5 | 2014. | 2014.12.18. |
| **46** | MZB-293 | Skoda Fabia | 2014. | 3.726.300 | 3.726.300 | 1390 | 63 | benzin | 5 | 2014. | 2014.12.18. |
| **47** | MZB-294 | Skoda Fabia | 2014. | 3.726.300 | 3.726.300 | 1390 | 63 | benzin | 5 | 2014. | 2014.12.18. |
| **48** | MZB-295 | Skoda Fabia | 2014. | 3.726.300 | 3.726.300 | 1390 | 63 | benzin | 5 | 2014. | 2014.12.18. |
| **49** | NAE-592 | VW Kombi | 2015. | 11.454.374 | 11.454.374 | 1968 | 103 | diesel | 9 | 2015. | 2015.02.11. |
| **50** | NBW-821 | Skoda Superb | 2015. | 6.964.233 | 6.964.233 | 1968 | 103 | diesel | 5 | 2015. | 2015.03.26. |
| **51** | NBW-822 | Skoda Superb | 2015. | 6.964.233 | 6.964.233 | 1968 | 103 | diesel | 5 | 2015. | 2015.03.26. |
| **52** | NBW-823 | Skoda Superb | 2015. | 6.964.233 | 6.964.233 | 1968 | 103 | diesel | 5 | 2015. | 2015.03.26. |
| **53** | NBW-824 | Skoda Superb | 2015. | 6.964.233 | 6.964.233 | 1968 | 103 | diesel | 5 | 2015. | 2015.03.26. |
| **54** | NBW-825 | Skoda Superb | 2015. | 6.964.233 | 6.964.233 | 1968 | 103 | diesel | 5 | 2015. | 2015.03.26. |
| **55** | NBW-826 | Skoda Superb | 2015. | 7.275.739 | 7.275.739 | 1968 | 103 | diesel | 5 | 2015. | 2015.03.26. |
| **56** | NBW-845 | Skoda Octavia | 2015. | 5.691.625 | 5.691.625 | 1968 | 110 | diesel | 5 | 2015. | 2015.04.02. |
| **57** | NBW-846 | Skoda Octavia | 2015. | 5.691.625 | 5.691.625 | 1968 | 110 | diesel | 5 | 2015. | 2015.04.02. |
| **58** | NBW-847 | Skoda Octavia | 2015. | 5.691.625 | 5.691.625 | 1968 | 110 | diesel | 5 | 2015. | 2015.04.02. |
| **59** | NCT-220 | Skoda Superb | 2015. | 6.964.235 | 6.964.235 | 1968 | 103 | diesel | 5 | 2015. | 2015.04.15. |
| **60** | NCT-221 | Skoda Octavia | 2015. | 5.691.623 | 5.691.623 | 1968 | 110 | diesel | 5 | 2015. | 2015.05.07. |
| **61** | NCT-222 | Skoda Octavia | 2015. | 5.868.788 | 5.868.788 | 1968 | 110 | diesel | 5 | 2015. | 2015.05.07. |
| **62** | NBW-868 | Skoda Octavia | 2015. | 5.691.625 | 5.691.625 | 1968 | 110 | diesel | 5 | 2015. | 2015.05.26. |
| **63** | NBW-890 | Skoda Octavia | 2015. | 5.868.790 | 5.868.790 | 1968 | 110 | diesel | 5 | 2015. | 2015.05.27. |
| **64** | NHL-640 | Skoda Fabia | 2015. | 4.415.322 | 4.415.322 | 1197 | 81 | benzin | 5 | 2015. | 2015.10.06. |
| **65** | LHG-095 | Opel Astra G 1,4 caravan | 2013. | 2.962.000 | 2.962.000 | 1364 | 66 | benzin | 5 | 2008. | 2008.12.17. |

**2. számú számla:** Országgyűlés Hivatala - Országgyűlési Őrség

(1055 Budapest, Kossuth Lajos tér 1-3., adószám: 15300014-2-41, számlaszám: 10032000-01400805-00000000)

| **Sorszám** | **Rendszám** | **Típus** | **Beszerzés éve** | **Bruttó beszer-**  **zési érték** | **Bruttó beszerzési érték + értéknövelő tényezők** | **(cm³)** | **(Kw)** | **Hajtóanyag** | **Szállítható személyek száma** | **Gyártás éve** | **Első forgalomba helyezés** |
| --- | --- | --- | --- | --- | --- | --- | --- | --- | --- | --- | --- |
| **1** | JEW-317 | Opel Combo C | 2013. | 3.262.898. | 3.262.898. | 1598 | 64 | benzin | 5 | 2004. | 2004.07.28. |
| **2** | JUR-138 | Audi A8 L | 2013. | 29.956.072 | 29.956.072 | 3993 | 309 | benzin | 5 | 2013. | 2013.03.12. |
| **3** | KPS-072 | Audi Q7 | 2013. | 14.334.926 | 14.334.926 | 2967 | 176 | diesel | 5 | 2008. | 2008.04.04. |
| **4** | KPS-099 | Audi A8 L 4.2 | 2013. | 21.483.790 | 21.483.790 | 4172 | 246 | benzin | 5 | 2005. | 2005.06.07. |
| **5** | KPZ-984 | Ford S-Max | 2007. | 6.524.638 | 6.524.638 | 1753 | 92 | diesel | 7 | 2007. | 2007.03.21. |
| **6** | LBG-353 | Audi Q7 4.2 | 2013. | 17.538.330 | 17.538.330 | 4134 | 250 | diesel | 5 | 2013. | 2013.03.13. |
| **7** | MEU-873 | VW Passat Comfortline | 2013. | 6.661.312 | 6.661.312 | 1968 | 103 | diesel | 5 | 2013. | 2013.02.25. |
| **8** | MGF-681 | Skoda Superb Elegance | 2013. | 9.280.404 | 9.280.404 | 1968 | 125 | diesel | 5 | 2012. | 2012.12.04. |
| **9** | MGF-682 | VW Golf Variant Trendline | 2013. | 4.805.227 | 4.805.227 | 1390 | 90 | benzin | 5 | 2012. | 2012.12.04. |
| **10** | MGF-683 | VW Golf Variant Trendline | 2013. | 4.805.227 | 4.805.227 | 1390 | 90 | benzin | 5 | 2012. | 2012.12.04. |
| **11** | MGF-684 | VW Golf Variant Trendline | 2013. | 5.353.912 | 5.353.912 | 1598 | 77 | diesel | 5 | 2012. | 2012.12.04. |
| **12** | MGF-685 | VW Golf Variant Trendline | 2013. | 5.353.912 | 5.353.912 | 1598 | 77 | diesel | 5 | 2012. | 2012.12.04. |
| **13** | MGW-308 | VW Caddy | 2013. | 5.490.089 | 5.490.089 | 1598 | 75 | diesel | 5 | 2013. | 2013.01.10. |
| **14** | MUU-582 | Skoda Superb | 2014. | 7.221.225 | 7.221.225 | 1968 | 103 | diesel | 5 | 2014. | 2014.08.08. |
| **15** | MYF-259 | Ford S-Max | 2014. | 6.661.305 | 6.661.305 | 1560 | 85 | diesel | 5 | 2014. | 2014.11.28. |
| **16** | MZB-296 | Skoda Fabia | 2014. | 3.726.300 | 3.726.300 | 1390 | 63 | benzin | 5 | 2014. | 2014.12.18. |
| **17** | MZB-298 | Skoda Fabia | 2014. | 3.726.300 | 3.726.300 | 1390 | 63 | benzin | 5 | 2014. | 2014.12.18. |
| **18** | MZB-299 | Skoda Fabia | 2014. | 3.726.300 | 3.726.300 | 1390 | 63 | benzin | 5 | 2014. | 2014.12.18. |
| **19** | KPZ-982 | Ford S-Max | 2007. | 6.524.638 | 6.524.638 | 1753 | 92 | diesel | 7 | 2007. | 2007.03.21 |
| **20** | KKF-548 | Skoda Fabia | 2006. | 3.076.000 | 3.076.000 | 1390 | 55 | benzin | 5 | 2006. | 2006.09.21. |
| **21** | XZH-662 | Weinsberg 440 lakókocsi | 2013. | 4.381.500 | 4.381.500 | - | - | - |  | 2013. | 2013.01.24. |

**3. számú számla:** Országgyűlés Hivatala, Fidesz Magyar Polgári Szövetség Parlamenti Képviselőcsoportja

(1055 Budapest, Kossuth Lajos tér 1-3., adószám: 15300014-2-41, számlaszám: 10032000-01400805-00000000)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Sorszám** | **Rendszám** | **Típus** | **Besz. éve** | **Bruttó beszerzési érték** | **Bruttó beszerzési érték + értéknövelő tényezők** | **(cm³)** | **(Kw)** | **Hajtóanyag** | **Szállítható személyek sz.** | **Gyártás éve** | **Első forg. helyezés** |
| **1.** | LHK-267 | Skoda Fabia | 2008. | 3.404.862 | 3.404.862 | 1390 | 63 | benzin | 5 | 2008. | 2008.08.08. |

**4. számú számla:** Országgyűlés Hivatala, KDNP – Kereszténydemokrata Néppárt Parlamenti Képviselőcsoportja

(1055 Budapest, Kossuth Lajos tér 1-3., adószám: 15300014-2-41, számlaszám: 10032000-01400805-00000000)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Ssz.** | **Rendszám** | **Típus** | **Besz. éve** | **Bruttó beszerzési érték** | **Bruttó beszerzési érték + értéknövelő tényezők** | **(cm³)** | **(Kw)** | **Hajtóanyag** | **Szállítható személyek sz.** | **Gyártás éve** | **Első forg. helyezés** |
| **1** | NID-470 | Chevrolet Malibu | 2015. | 7.946.000 | 7.946.000 | 2384 | 123 | benzin | 5 | 2012. | 2013.03.18. |
| **2** | NNP-990 | Chevrolet Captiva | 2016. | 8.620.000 | 8.620.000 | 2231 | 135 | diesel | 7 | 2014. | 2014.09.24. |
| **3** | KSA-824 | Chevrolet Klan Lacetti | 2007. | 4.115.729 | 4.115.729 | 1598 | 80 | benzin | 5 | 2007. | 2007.12.12. |
| **4** | MPM-270 | Chevrolet Malibu | 2013. | 6.827.991 | 6.827.991 | 2384 | 123 | benzin | 5 | 2012. | 2012. |
| **5** | LLP-878 | Chevrolet Orlando | 2011. | 5.895.000 | 5.895.000 | 1796 | 105 | benzin | 5 | 2011. | 2011. |
| **6** | LZF-145 | Chevrolet Captiva | 2012. | 7.990.000 | 7.990.000 | 2231 | 135 | diesel | 5 | 2012. | 2012.02.22. |
| **7** | MXG-304 | Chevrolet Orlando | 2015. | 5.221.000 | 5.221.000 | 1796 | 104 | benzin | 5 | 2014. | 2014.10.27. |

**5. számú számla:** Országgyűlés Hivatala, LMP – Lehet Más a Politika párt Parlamenti Képviselőcsoportja

(1055 Budapest, Kossuth tér 1-3., adószám: 15300014-2-41, számlaszám: 10032000-01400805-00000000)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Ssz.** | **Rendszám** | **Típus** | **Besz. éve** | **Bruttó beszerzési érték** | **Bruttó beszerzési érték + értéknövelő tényezők** | **(cm³)** | **(Kw)** | **Hajtóanyag** | **Szállítható személyek sz.** | **Gyártás éve** | **Első forg. helyezés** |
| **1.** | KNA-439 | Opel Vectra | 2014. | 2.299.000 | 2.299.000 | 1910 | 110 | diesel | 5 | 2007. | 2007.04.20. |
| **2.** | NAX-560 | Opel Zafira | 2015. | 5.050.150 | 5.050.150 | 1686 | 92 | diesel | 7 | 2014. | 2015.02.24. |

1. A megfelelő információt kérjük feltüntetni, a többit törölni. [↑](#footnote-ref-1)
2. Az alvállalkozók száma szerint bővítendő [↑](#footnote-ref-2)
3. Legkésőbb a teljesítés igazolásáig kell benyújtani. Több ajánlattevő / alvállalkozó esetében mindegyikre külön-külön nyilatkozat kell kitölteni és benyújtani. [↑](#footnote-ref-3)
4. A megfelelőt kérjük aláhúzni. [↑](#footnote-ref-4)
5. A megfelelőt kérjük aláhúzni. [↑](#footnote-ref-5)
6. A megfelelőt kérjük aláhúzni. [↑](#footnote-ref-6)
7. Abban az esetben kell mellékelni, amennyiben a nyertes ajánlattevő vagy a teljesítésbe bevont alvállalkozó nem szerepel az Art. 36/A §-a szerinti köztartozásmentes adózói adatbázisban. [↑](#footnote-ref-7)
8. A számla befogadásakor kell a számlát befogadó szervezeti egységnek záradékolnia. [↑](#footnote-ref-8)